
ՈՐՈՇՈՒՄ
	9 հուլիսի 2024 թվականի
	թիվ 79
	քաղ. Մոսկվա



Եվրասիական տնտեսական հանձնաժողովի կոլեգիայի 
2021 թվականի հունիսի 29-ի թիվ 77 որոշման մեջ 
փոփոխություններ կատարելու մասին

«Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 4-րդ կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ «Եվրասիական տնտեսական հանձնաժողովի աշխատանքի կանոնակարգի» թիվ 2 հավելվածի 5-րդ կետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Եվրասիական տնտեսական հանձնաժողովի կոլեգիայի 2021 թվականի հունիսի 29-ի «Կամավոր հիմունքներով կիրառման արդյունքում «Տեխնիկական միջոցների էլեկտրամագնիսական համատեղելիություն» Մաքսային միության տեխնիկական կանոնակարգի (ՄՄ ՏԿ 020/2011) պահանջների պահպանումն ապահովող միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկի եւ «Տեխնիկական միջոցների էլեկտրամագնիսական համատեղելիություն» Մաքսային միության տեխնիկական կանոնակարգի (ՄՄ ՏԿ 020/2011) պահանջները կիրառելու եւ կատարելու եւ տեխնիկական կանոնակարգման օբյեկտների համապատասխանության գնահատում իրականացնելու համար անհրաժեշտ հետազոտությունների (փորձարկումների) եւ չափումների կանոններ ու մեթոդներ, այդ թվում՝ նմուշառման կանոններ պարունակող միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկի մասին» թիվ 77 որոշման մեջ կատարել փոփոխություններ՝ հավելվածի համաձայն։
2.	Սույն որոշումն ուժի մեջ է մտնում դրա պաշտոնական հրապարակման օրվանից 180 օրացուցային օրը լրանալուց հետո:

	Եվրասիական տնտեսական հանձնաժողովի կոլեգիայի նախագահ՝
	
	Բ. Սագինտաեւ

ՀԱՎԵԼՎԱԾ
Եվրասիական տնտեսական հանձնաժողովի կոլեգիայի
2024 թվականի հուլիսի 9-ի 
թիվ 79 որոշման

ՓՈՓՈԽՈՒԹՅՈՒՆՆԵՐ
Եվրասիական տնտեսական հանձնաժողովի կոլեգիայի 
2021 թվականի հունիսի 29-ի թիվ 77 որոշման մեջ կատարվող

1.	Նշված որոշմամբ հաստատված՝ միջազգային եւ տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկում, որոնց կամավոր հիմունքներով կիրառման արդյունքում ապահովվում է «Տեխնիկական միջոցների էլեկտրամագնիսական համատեղելիություն» Մաքսային միության տեխնիկական կանոնակարգի (ՄՄ ՏԿ 020/2011) պահանջների պահպանումը՝
ա)	4-րդ վանդակում 192-րդ կետում «կիրառվում է 2022 թվականի մարտի 1-ից» բառերը փոխարինել «կիրառվում է մինչեւ 2024 թվականի օգոստոսի 1-ը» բառերով.
բ)	4-րդ վանդակում 193-րդ կետը լրացնել «կիրառվում է մինչեւ 2025 թվականի հուլիսի 1-ը» բառերով.
գ)	լրացնել հետեւյալ բովանդակությամբ 2211-րդ դիրքով՝ 
	«
	2211
	ԳՕՍՏ CISPR 35-2019 (4-րդ եւ 5-րդ բաժիններ) «Մուլտիմեդիայի սարքավորումների էլեկտրամագնիսական համատեղելիությունը.
Խանգարումակայունությանը ներկայացվող պահանջներ
	»
	կիրառվում է 2025 թվականի հունվարի 1-ից
	»:



2.	Նշված որոշմամբ հաստատված՝ «Տեխնիկական միջոցների էլեկտրամագնիսական համատեղելիություն» Մաքսային միության տեխնիկական կանոնակարգի (ՄՄ ՏԿ 020/2011) պահանջները կիրառելու եւ կատարելու եւ տեխնիկական կանոնակարգման օբյեկտների համապատասխանության գնահատում իրականացնելու համար անհրաժեշտ հետազոտությունների (փորձարկումների) եւ չափումների կանոններ ու մեթոդներ, այդ թվում՝ նմուշառման կանոններ պարունակող միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկում՝
ա)	4-րդ վանդակում 217-րդ կետը լրացնել «կիրառվում է մինչեւ 2025 թվականի հուլիսի 1-ը» բառերով.
բ)	լրացնել հետեւյալ բովանդակությամբ 2611 դիրքով՝
	«
	2611
	
	ԳՕՍՏ CISPR 35-2019 (6-րդ, 7-րդ, 9-րդ եւ 10-րդ բաժիններ) «Մուլտիմեդիայի սարքավորումների էլեկտրամագնիսական համատեղելիությունը. Խանգարումակայունությանը ներկայացվող պահանջներ»
	կիրառվում է 2025 թվականի հունվարի 1-ից
	»։

